Κάθριν Άστον

Η Κάθριν Άστον  (Catherine Margaret Ashton, 20 Μαρτίου 1956) είναι Βρετανίδα πολιτικός,ενώ ήταν εκπρόσωπος της Ευρωπαϊκής Ένωσης για θέματα εξωτερικής πολιτικής και ασφάλειας από το 2009, όταν τέθηκε σε ισχύ η Συνθήκη της Λισαβόνας. και επίτροπος για θέματα εμπορίου και από το 1999 μέλος της Βουλής των Λόρδων. Είναι μέλος του Εργατικού Κόμματος.

Προσωπική ζωή και σπουδές 

Γεννήθηκε στο Απόλαντ του Λανκασάιρ , στις 20 Μαρτίου του 1956. Σπούδασε Οικονομικά στο κολέγιο του Μπέντφορντ, στο Λονδίνο και απέκτησε μπάτσελορ (BSc) στην κοινωνιολογία το 1977. Είναι παντρεμένη με τον Πίτερ Κέλνερ από το 1988 και έχουν έναν γιο και μία κόρη , καθώς επίσης και τρία ακόμα θετά παιδιά.

Διορισμός στην ΕΕ 
Η Άστον έγινε μέλος της Βουλής των Λόρδων το 1999 ως Βαρόνη Άστον της Απόλαντ. To 2007 διορίστηκε επικεφαλής της Βουλής των Λόρδων από τον πρωθυπουργό Γκόρντον Μπράουν και υπό το αξίωμα αυτό προώθησε τη Συνθήκη της Λισαβόνας. Διορίστηκε στο αξίωμά της στην ΕΕ κατά τη σύνοδο κορυφής των 27 ηγετών του Ευρωπαϊκού Συμβουλίου στις Βρυξέλλες, στις 19 Νοεμβρίου του 2009 και ανέλαβε καθήκοντα την 1η Δεκεμβρίου 2009. Επίσης, πρόεδρος του Συμβουλίου διορίστηκε ο Βέλγος πρωθυπουργός, Χέρμαν βαν Ρομπουί. Η Άστον ορίστηκε παράλληλα αντιπρόεδρος του Ευρωπαϊκού Συμβουλίου.

Δείτε επίσης 
 Βουλή των Λόρδων
 Επιτροπή Γιούνκερ

Παραπομπές

Εξωτερικοί σύνδεσμοι 

 Βιογραφία από το Τμήμα Συνταγματικών Θεμάτων
 Announcement of her introduction at the House of Lords, 10 Οκτωβρίου 1999
 Προφίλ
 BBC News (19-11-2009): Προφίλ της Κάθι Άστον

Άγγλοι πολιτικοί